
  Adm. ansvarlig
	Dato


     Prosjektleder
	Dato 
           Person det søkes stipend for


Veiledning til utfylling av søknadsskjemaet

Søknaden skal inneholde 

* utfylt søknadsskjema 

* prosjektbeskrivelse – maks. 10 sider 

* opplysninger om faglig kompetanse

* relevante attester og vitnemål ved søknad om stipend

* totalbudsjett og finansieringsplan

Se siste side angående krav til vedlegg.

1 Prosjekttittel

Gi søknaden en kortfattet tittel som beskriver det arbeidet som planlegges utført.

2 Krav til søker – prosjektansvarlig

Som hovedregel skal det være en institusjon/bedrift som står som formell søker, og som er juridisk ansvarlig for at vilkårene knyttet til en eventuell bevilgning blir oppfylt. Organisasjonsnummer i Foretaksregisteret og aktuell revisortilknytning bes oppgitt.

Institusjonen/bedriften bekrefter at den er innstilt på å påta seg ansvaret for prosjektet ved at den administrativt ansvarlige underskriver søknadsskjemaet. Administrativt ansvarlig er en administrativt ansatt med fullmakt til å undertegne på vegne av institusjonen/bedriften. Den formelle søker vil motta bekreftelse på at søknaden er mottatt og melding om utfallet av behandlingen. 

Krav til prosjektleder

Prosjektleder har ansvaret for den faglige framdriften og gjennomføringen av prosjektet. Prosjektlederen kan bli kontaktet i behandlingsfasen av søknaden og skal være faglig kontaktperson ved en eventuell gjennomføring av prosjektet. 

3 Disiplin/fagfelt

Det skal sendes inn kun én søknad pr. prosjekt. Før opp under hvilken disiplin/fagfelt prosjektet primært antas å høre hjemme.

4 Prosjektsammendrag

Gi et kort sammendrag av prosjektbeskrivelsen (vedlagt) med vekt på å beskrive formålet med prosjektet. Teksten bør kunne forstås av andre enn fagfolk, og være på maksimalt 200 ord.

5 Hovedmål og delmål

Formuler et konkret og etterprøvbart hovedmål som gir en beskrivelse av hvilke resultater som forventes oppnådd i løpet av prosjektperioden. Formuler punktvis også etterprøvbare delmål som leder fram til hovedmålet.

6 Milepæler – framdriftsplan

Prosjektperioden er den perioden som dekkes av den totale finansiering. Angi milepæler og hovedaktiviteter som oppfyller prosjektets hovedmål og delmål (for eksempel datainnsamling, feltarbeid, hovedaktiviteter i studieplanen og sluttrapport). Kryss av i rutenettet for når de ulike milepæler planlegges gjennomført. Bruk stikkord – max 45 tegn. En mer detaljert framdriftsplan kan gis i prosjektbeskrivelsen.

7 Søkes Universitetet i Tromsø

Satsene følger NFR, jfr.: http://www.forskningsraadet.no/servlet/Satellite?c=Page&cid=1183468209187&pagename=ForskningsradetNorsk%2FHovedsidemal
Studentstipend

Satsen for studentstipend kr 96 000 pr. år (for to semestre). Stipendet skal dekke utgifter ved utdanning (ikke lønn).

8 Andre kostnader

Her føres søknad om midler til annet enn studentstipend, for eksempel:

- overgangsstipend for å utarbeide prosjektsøknad 

- midler til forskningsformidling, utstilling og lignende

- midler til nettverks- og arrangementstiltak

Prosjektperioden må bli avsluttet senest i 2009.

Kostnadene må spesifiseres i rubrikk 7.

9 Person det søkes stipend for 

Dersom kandidaten(e) ikke er navngitt, føres bare stipendtype og periode inn i skjemaet. 

10 Aktive samarbeidspartnere

Før opp nasjonale og internasjonale samarbeidspartnere som vil delta aktivt i prosjektet. Oppgi navn på personer, universiteter, institutter, bedrifter, programmer, organer o.a. Bekreftelse fra samarbeidspartnerne angående deres medvirkning i prosjektet legges ved søknaden. 

11 Formidling fra prosjektet

Gi kort omtale av formål, målgrupper og formidlingsform.

12 Vedleggsoversikt
Før opp samtlige vedlegg som følger søknaden. Krav til vedlegg er gitt på siste side i denne veiledningen. 
13 Underskrifter

Det kreves underskrift fra ansvarlig institusjon/bedrift og prosjektleder, se krav til prosjektleder og institusjon under punkt 2. Kandidater til stipend skal om mulig skrive under når deres navn er oppgitt i rubrikk 9.

Krav til vedlegg

Det er viktig at kravene til vedlegg angitt under følges. Unødvendig dokumentasjon, blant annet kopi av artikler og rapporter, skal ikke legges ved. Alle vedlegg må ha ensidig trykk og skal ikke stiftes. Vedlegg inklusive prosjektbeskrivelsen bør normalt ikke overstige totalt 20 sider. Når lengden på vedleggene overstiger antall sider som er oppgitt som maksimum, kan det ikke garanteres at alle sidene vil følge søknaden videre i søknadsbehandlingen. 

Prosjektbeskrivelsen

Prosjektbeskrivelsen skal utdype enkeltpunktene i søknadsskjemaet og gi grunnlag for en faglig vurdering av prosjektforslaget. Prosjektbeskrivelsen skal være på maksimalt 10 sider (inklusive referanseliste). (Anbefalt norm: sideformat A4, skrift 12 pkt Times New Roman, enkel linjeavstand og 2 cm marger). Det skal skilles mellom bakgrunnsstoff og planlagte aktiviteter. For at søknaden skal komme i betraktning, må prosjektbeskrivelsen gi opplysninger om nedenstående forhold, der dette er relevant:

Kjennskap: Søkeren må dokumentere god kjennskap til forskningsområdet; både nasjonalt og internasjonalt. 

Problem: Problemstillingen må være klart framstilt og tilfredsstillende avgrenset. Det må vises at prosjektet innebærer en utvidelse av eksisterende kunnskap, og/eller at kunnskapen gir grunnlag for videre forskning på feltet. 

Metode: Det må vises at de metodene og teoriene som tenkes brukt, er godt egnet til å besvare problemstillingen, eller at det er gode muligheter til å utvikle den nødvendige metode og teori. Analysemetoder, herunder statistiske metoder som er nødvendige for å vurdere betydningen av forskningsresultatene, må beskrives.

Mål: Det må formuleres et konkret og etterprøvbart hovedmål som gir en beskrivelse av hva slags resultater som forventes oppnådd i prosjektperioden, og etterprøvbare delmål som leder fram til hovedmålet.

Tidsplan: Det kan settes opp en mer detaljert tidsplan enn den som blir gitt i rubrikk 6. Minst en milepæl pr. år skal angis. 

Formidling: Det må redegjøres for planer for formidling og brukerkontakt, herunder formål, målgrupper og formidlingsform, og eventuelt nytteverdi og anvendelsespotensial.

Budsjett og finansieringsplan: Søkeren bes legge ved en oversikt over prosjektets totale kostnader, og hvordan disse tenkes finansiert, herunder angivelse av ansvarlig institusjons innsats av egne ressurser, og kostnader som søkes dekket av de utlyste prosjektmidlene fra Universitetet i Tromsø.

Opplysninger om faglig kompetanse:
For prosjektledere kreves CV med relevant publikasjonsliste for de siste 5 år - maks. 4 sider. Navngitte personer det søkes stipend for dokumenterer sin kompetanse ved CV og eventuell publikasjonsliste på til sammen maks. 4 sider (søker prioriterer opplysningene hvis nødvendig), samt kopier av relevante attester og vitnemål. Stipendkandidater som tidligere har arbeidet på prosjekter med forskningsrådsfinansiering, må opplyse om dette i CV. I søknader om studentstipend, redegjøres det kort for prosjektleders/veileders forsknings​veiledning de siste 5 år, med angivelse av antall kandidater som har gjennomført master/ hovedfag. Prosjektledere uten førstestillingskompetanse dokumenterer sin faglige kompetanse på samme måte som personer det søkes stipend for. 

Aktive samarbeidspartnere

Når det er oppgitt i søknaden at samarbeidspartnere vil delta aktivt i prosjektet (jfr. punkt 10), skal bekreftelse fra disse angående deres medvirkning i prosjektet legges ved søknaden.

Veilederattest
For søknader om studentstipend kreves alltid skriftlig uttalelse fra veileder. Veilederattesten skal bekrefte at veileder påtar seg ansvaret for å veilede stipendiaten. 

